Ressenya+1


 * Una dona de camp! **

//Pedra de tartera// ens explica en primera persona la vida de Conxa, una dona que de jove, per causes econòmiques familiars, es veu obligada a traslladar-se a viure a casa dels seus oncles, que viuen a Pallars. Les memòries de la protagonista es recullen en tres parts: a la primera, Conxa experimenta el trasllat a Pallars; a la segona, s'explica la seva joventut, el matrimoni i la descendència; i, a la tercera, els fills es casen i la protagonista es trasllada a viure a Barcelona amb el seu fill.

Segons la nostra opinió //Pedra de Tartera// reflecteix molt bé tota una època que va de principis de segle XX fins als anys 60, incloent-hi aspectes relacionats amb la guerra civil a la zona del Pallars. Així doncs, la recomanaríem a joves i a tot aquell que estigui interessat a aprendre català, ja que el llibre és fàcil de llegir, amb un vocabulari propi de la zona del Pallars. Tanmateix, tenint en compte que es tracta d’una història un xic trista, creiem que seria més adient per a persones adultes i no tant per a joves.

Isabel C., Mery Luz Ch., Jose S., Isabel S.

[Nota de la profe] Heu aconseguit sintetitzar la història i fer una bona construcció de paràgrafs. A classe revisarem com acabar d'enllaçar les idees de les dues últimes oracions.